Fostul edil a anunţat pe pagina sa de Facebook că, în doar două zile, peste 4.000 de persoane au semnat listele de susţinere.

„Sper ca de data aceasta să nu mai fie contestate pentru că, la fel ca prima dată, sunt semnăturile locuitorilor Sectorului 4”, a scris Piedone pe pagina sa de socializare.

Fostul edil nu a spus, însă, când va merge la Biroul Electoral să-şi depună oficial candidatura. În ultimele zile, Cristian Popescu Piedone a ieşit în stradă ca să strângă semnăturile de care avea nevoie, după ce Tribunalul Bucureşti a decis că fostul edil nu poate candida pentru un nou mandat pentru că semnăturile nu întruneau condiţiile legale.